श्री गांधी के साथ राज्य के मुख्यमंत्री सिद्दारामैया, लोक निर्माण तथा जिला प्रभारी मंत्री डॉ. एच सी महादेवप्पा, पार्टी महासचिव तथा कर्नाटक के प्रभारी के सी वेणुगोपाल तथा अन्य नेता मौजूद थे। श्री गांधी मार्च महीने में ही मठ में आने वाले थे लेकिन किसी कारणवश वह यहां नहीं आ पाए थे जिसे लेकर उनकी काफी आलोचना हुई थी। मौजूदा समय में कांग्रेस तथा भारतीय जनता पार्टी दोनों ही पार्टियां राज्य में होने वाले विधानसभा चुनाव को देखते हुए लिंगायत समुदाय को साधन में जुटी हुई हैं। दोनों ही पार्टियों का प्रमुख रूप से ध्यान राज्य में लिंगायत समुदाय के विश्वास को हासिल करना है।